เปิดโผ 50 หุ้นร้อน !
ช่วงเดือนตุลาคม 2558 ที่ผ่านมาเรียกได้ว่าตลาดหุ้นไทยฟื้นตัวขึ้น แม้ว่าบางวันจะมีแรงเทขายทำกำไรออกมาบ้าง แต่ภาพรวมแล้วหุ้นไทยถือว่าอยู่ในภาวะที่ดีขึ้น เมื่อหุ้นขนาดใหญ่ และขนาดกลางมีสัญญาณการดีดตัวขึ้นมาให้เห็น ส่งผลให้ดัชนีกลับมาเคลื่อนไหวแถวๆ 1,400 จุด
8 พ.ย. 2558

ในช่วงเดือนตุลาคม 2558 ที่ผ่านมาเรียกได้ว่าตลาดหุ้นไทยฟื้นตัวขึ้น แม้ว่าบางวันจะมีแรงเทขายทำกำไรออกมาบ้าง แต่ภาพรวมแล้วหุ้นไทยถือว่าอยู่ในภาวะที่ดีขึ้น เมื่อหุ้นขนาดใหญ่ และขนาดกลางมีสัญญาณการดีดตัวขึ้นมาให้เห็น ส่งผลให้ดัชนีกลับมาเคลื่อนไหวแถวๆ 1,400 จุด
แน่นอนว่าหุ้นบิ๊กแคปอย่างหุ้นขนาดใหญ่ ประกอบกับหุ้นขนาดกลางหลายตัวได้โชว์ฝีมือจากที่ร่วงไปมากในก่อนหน้า แล้วราคาหุ้นกลับมาปรับตัวขึ้นร้อนแรงในช่วงเดือนตุลาคมช่วยประคองตลาดเอาไว้ได้
สำหรับหุ้นในกลุ่ม SET ที่ประคองตลาดเอาไว้นั้น มีหลายตัว แต่ “ข่าวหุ้นธุรกิจ” รวบรวมหุ้นที่มีการปรับตัวขึ้นมาเพียง 50 อันดับแรกเท่านั้นมาให้พิจารณา (ดูได้จากตาราง)
ข้อมูลในตารางมีหุ้นที่ปรับตัวเด่นชัด คือปรับตัวขึ้นเกิน 30% มีอยู่ 4 ตัว ได้แก่ TIPCO, PRAKIT, TASCO และ COM7 ตามลำดับ
บริษัท ทิปโก้ฟูดส์ จำกัด (มหาชน) หรือ TIPCO วันที่ 30 ก.ย. 58 ราคาหุ้นอยู่ที่ 14.90 บาท ขณะที่วันที่ 30 ต.ค. 58 ราคาหุ้นอยู่ที่ 22.10 บาท เพิ่มขึ้น 7.20 บาท หรือเพิ่มขึ้น 48.32% นอกจากนี้บริษัทยังมีอัพไซด์ โดยนักวิเคราะห์ บล.ดีเอส วิคเคอร์ส ยังแนะนำ “ซื้อเก็งกำไร” ราคาเป้าหมาย 24.50 บาท เนื่องจากธุรกิจที่ดีคือ น้ำแร่และสับปะรดกระป๋องในประเทศ แต่ที่ยังไม่สดใส น้ำผลไม้ และ Retail ส่วนสับปะรดส่งออกดีขึ้นแผนกลยุทธ์คือ Rebranding เน้นอาหารและขนมเพื่อสุขภาพ และปลูกสับปะรดพันธุ์หอมสุวรรณมากขึ้น ผลประกอบการที่ดีขึ้นมากของ TIPCO ยังมาจากบริษัทร่วม TASCO เป็นหลัก
บริษัท ประกิต โฮลดิ้งส์ จำกัด (มหาชน) หรือ  PRAKIT วันที่ 30 ก.ย. 58 ราคาหุ้นอยู่ที่ 12.70 บาท ขณะที่วันที่ 30 ต.ค. 58 ราคาหุ้นอยู่ที่ 18.60 บาท เพิ่มขึ้น 5.90 บาท หรือเพิ่มขึ้น 46.46% เหตุที่ราคาหุ้นปรับตัวขึ้นไม่มีสาเหตุ พร้อมกับบริษัทได้ชี้แจงว่าไม่มีพัฒนาการใดที่เป็นนัยสำคัญที่จะเปิดเผยสารสนเทศ
บริษัท ทิปโก้แอสฟัลท์ จำกัด (มหาชน) หรือ TASCO วันที่ 30 ก.ย. 58 ราคาหุ้นอยู่ที่ 29.50 บาท ขณะที่วันที่ 30 ต.ค. 58 ราคาหุ้นอยู่ที่ 42.50 บาท เพิ่มขึ้น 13 บาท หรือเพิ่มขึ้น 44.07% นอกจากนี้บริษัทมีอัพไซด์ โดยนักวิเคราะห์ บล.ดีบีเอส วิคเคอร์ส ยังแนะนำ “ซื้อ” ราคาเป้าหมาย 42 บาท เนื่องจากอุปสงค์ยางมะตอยยังคงแข็งแกร่งมากในไตรมาส 3 ปี 58 โดยเป็นผลจาก 1) อุปสงค์ส่วนเกินในอินโดนีเซีย ออสเตรเลีย และเวียดนามที่สูง 2) การเติบโตของยอดขายในประเทศเพิ่มขึ้น 50% ในเดือนก.ย. 58 หลังจากกรมทางหลวงใช้งบลงทุน คาดการณ์กำไรไตรมาส 3 ปี 58 ไว้ที่ 1.5 พันล้านบาท ซึ่งทำให้กำไรสุทธิทั้งปีนี้จะทำ Record High ได้ที่ 5.3 พันล้านบาท
บริษัท คอมเซเว่น จำกัด (มหาชน) หรือ COM7 วันที่ 30 ก.ย. 58 ราคาหุ้นอยู่ที่ 3.12 บาท ขณะที่วันที่ 30 ต.ค. 58 ราคาหุ้นอยู่ที่ 4.44 บาท เพิ่มขึ้น 1.32 บาท หรือ 42.31% นอกจากนี้บริษัทมีอัพไซด์ โดยนักวิเคราะห์ บล.เอเซีย พลัส ยังแนะนำ “ซื้อ” ราคาเป้าหมาย 4.50 บาท ซึ่งราคาหุ้นในปัจจุบันยังอยู่ในจุดที่เข้าลงทุนได้ ซึ่งยังไม่ได้สะท้อนการเติบโตที่ดีในอนาคต และคาดจะ Outperform ได้ต่อจากนี้ โดยยังเลือกเป็น Top pick กลุ่มค้าปลีก ซื้อขาย ณ ระดับ PER ปี 2558 16.6 เท่า ยังต่ำสุดในกลุ่มค้าปลีก (โดยมีค่าเฉลี่ยที่ 29 เท่า)
 
ข้อมูลดังกล่าวเป็นเพียงการสรุปตามความเคลื่อนไหวของราคาประจำเดือนที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้น ให้ปรับตัวขึ้นร้อนแรงในประจำเดือนนั้นๆ เพื่อเป็นข้อมูลในการตัดสินใจในช่วงที่เหลือไว้ในการลงทุน
…
 
50 อันดับแรกของกลุ่ม SET ที่ราคาหุ้นปรับตัวขึ้นเดือนตุลาคม 2558